CELEX: 22002D0115
Language: hr
Date: 2002-09-27 00:00:00
Title: Odluka Zajedničkog odbora EGP-a br. 115/2002 od 27. rujna 2002. o izmjeni Priloga I. (Veterinarska i fitosanitarna pitanja) Sporazuma o EGP-u

11/Sv. 95
            
            
               HR
            
            
               Službeni list Europske unije
            
            
               293
            
         22002D0115
   
               L 336/6
            
            
               SLUŽBENI LIST EUROPSKE UNIJE
            
         ODLUKA ZAJEDNIČKOG ODBORA EGP-a
   br. 115/2002
   od 27. rujna 2002.
   o izmjeni Priloga I. (Veterinarska i fitosanitarna pitanja) Sporazuma o EGP-u
   ZAJEDNIČKI ODBOR EGP-a,
   uzimajući u obzir Sporazum o Europskom gospodarskom prostoru, kako je izmijenjen Protokolom o prilagodbi Sporazuma o Europskom gospodarskom prostoru, dalje u tekstu „Sporazum”, a posebno njegov članak 98.,
   budući da:
   
               (1)
            
            
               Prilog I. Sporazumu izmijenjen je Odlukom Zajedničkog odbora EGP-a br. 78/2002 od 25. lipnja 2002. (1).
            
         
               (2)
            
            
               Odluku Komisije 2001/847/EZ od 9. studenoga 2001. o zaštiti i nadzornim zonama koje se odnose na bolest plavoga jezika i o pravilima koja se primjenjuju na kretanje životinja u i iz tih zona (2) treba unijeti u Sporazum.
            
         
               (3)
            
            
               Odluku Komisije 2001/847/EZ od 30. studenoga 2001. o trećoj izmjeni Odluke 2000/721/EZ kako bi se izmijenio talijanski program cijepljenja protiv influence ptica i postojeća ograničenja na trgovanje svježim mesom cijepljenih purana (3) treba unijeti u Sporazum.
            
         
               (4)
            
            
               Ova se Odluka ne primjenjuje na Island i Lihtenštajn,
            
         ODLUČIO JE:
   Članak 1.
   Poglavlje I. Priloga I. Sporazumu izmjenjuje se sljedećim:
   
               1.
            
            
               Iza točke 9. (Direktiva Vijeća 92/119/EEZ) u dijelu 3.1. umeću se sljedeći podnaslovi:
               „Bolest plavog jezika”
            
         
               2.
            
            
               U točku 15. (Odluka Komisije 2000/721/EZ) u dijelu 3.2. dodaje se sljedeća alineja:
               
                           „—
                        
                        
                           
                              32001 D 0847: Odluka Komisije 2001/847/EZ od 30. studenoga 2001. (SL L 315, 1.12.2001., str. 61.).”
                        
                     
         
               3.
            
            
               Iza točke 21. (Odluka Komisije 2001/303/EZ) u dijelu 3.2. umeće se sljedeća točka:
               
                           „22.
                        
                        
                           
                              32001 D 0783: Odluka Komisije 2001/783/EZ od 9. studenoga 2001. o zaštiti i nadzornim zonama koje se odnose na bolest plavog jezika i o pravilima koja se primjenjuju na kretanje životinja u i iz tih zona (SL L 293, 10.11.2001., str. 42.).”
                        
                     
         Članak 2.
   Tekstovi Odluka 2001/783/EZ i 2001/847/EZ na norveškom jeziku, koji se objavljuju u Dodatku o EGP-u Službenog lista Europskih zajednica, vjerodostojni su.
   Članak 3.
   Ova Odluka stupa na snagu 28. rujna 2002., pod uvjetom da su sve obavijesti iz članka 103. stavka 1. Sporazuma podnesene Zajedničkom odboru EGP-a (4).
   Članak 4.
   Ova se Odluka objavljuje u odjeljku o EGP-u i Dodatku o EGP-u Službenog lista Europskih zajednica.
   
      Sastavljeno u Bruxellesu 27. rujna 2002.
      
         
            Za Zajednički odbor EGP-a
         
         
            Predsjednik
         
         Gunnar Snorri GUNNARSSON
      
   
   
      (1)  SL L 266, 3.10.2002., str. 22.
   
      (2)  SL L 293, 10.11.2001., str. 42.
   
      (3)  SL L 315, 1.12.2001., str. 61.
   
      (4)  Ustavni zahtjevi nisu navedeni.